OpenLLM-France/wikimedia huggingface dataset:
# Baro Spern hag Ivin

| ◄ Ann Distro | Baro Spern hag Ivin | ► |
* Ann de m’on et poll ouz ma bro ;
* D’ann oll ’meuz laret kenavo.
* Hag o tremen ouz ar vered
* Da droad ar groaz on daoulinet ;
* Eur garlantez spern ha lili
* Am euz boutet en douar pri,
* Eur boudik-spern, ’vid ho gempenn
* Staget tro-a-zro lili gwenn ;
* Pedet ’m euz ann otro Doue
* (Ma glev Doue pedenno-ze) :
* — Honnez a dalc’h ma c’halon baour,
* Ann Anko ra dai d’am sikour
* Evid ann anken d’hi starda,
* Eur wech ma ve d’ei d’am enkoua !
* Evel eur sparl e rod ar c’har
* Treuzo houd—spern kalon digar,
* Ha mesk lili gwenn hec’h ine
* D’ober hi foan chomo noz-de !
* Ha r’c’hoarvefe d’in kement all !... —
* Diwalled ouz pedenno fall
* Rok oe dizec’het ar boud glaz
* Ha gwenvet lili ’troad ar groaz,
* Troaz hi fenn d’ar plac’h iaouank ;
* Goelet am euz, ’vel ruill ar stank.
* Ma dousik-koant am boe gwestlet,
* Ha d’ann Anko z-eo dimezet ;
* E bered hon farouz breman
* A gousk hec’h hunik divezan.
* II
* O vond en hent, hep tra da frealz ma c’halon,
* Troc’hiz eur boud ivin e ti ann anaon.
* Bar ivinen koantik, c’houez vad at euz losket
* ’Vel louzou war gouli d’ar paour kez divroet !
* Pa sav ma nec’hamant ’vel awel-kroz war vor,
* Boudig ann anaou digas koun ouz Arvor :
* N’eo ket ann od du-hont, ha pelloc’h al listri,
* Ha tro-trez diwar nij o c’hoagat ar brini ?
* Ekreiz ar c’hoajo frank ann evned a diroll,
* Dreist kribel ar menez arok ma guz ann heol ;
* Skiltr eo dre ann hent kleuz tol skourje ar glaouer,
* Ha mouez ar foueter-bro pa gan ken dibreder.
* War-dro koan, ouz ar skol war ann dachen huel,
* Me ’fel1 d’in klevet c’hoaz mamm gez ouz ma gelwel.
* Ar c’hleier a vransell : ’vid ann ofern-bred e,
* Evid eur vadeiant, pe d’eur c’haon marteze ;
* Kempennet ann iliz, ha chetu tond emez
* Eur rum merc’hed en gwenn, ’vel de gouel ar Werc’hez ;
* C’houec’h ’doug ho mignonez d’he be zo war ar roz,
* C’houec’h all kan gwerz ’digor ann nor er baradoz…
* Bemnoz arsav mouejo ’zo mouget da viken,
* Pa bar ma daoulagad war ar boud ivinen.
* III
* Me ’gar dindan skeud ar stered
* Heulia koumoul en oabl stignet,
* Bale d’ann ineo poaniet.
* Groage ’m euz sellet eur vandenn
* O vond en du, goeliet ho fenn ;
* Unanig a semplaz adren ;
* D’hi c’halon dougaz hi dornik,
* Lec’h eur spemen a dreuze mik,
* Ha bleun lili ’bek ar boudik.
* Ha klewet ’m euz ’vid ann noz-ze
* Eur vouezik kun dre ma hunvre,
* Ken truezuz d’in a lare :
* — Mar plijfe d’ac’h sevel ma foan,
* Distrofed war ma be buhan,
* ’R bar ivin boutfed hoc’h-unan... —
* Evid hi c’havout, Doue oar,
* Afenn dre eur mor a c’hlac’har
* Pe tan ar purkator dispar ;
* Me oar ive oe miret d’in
* P’eman en enkrez, bete m’in
* D’hi diboania war ine daoulin ;
* Ha p’am o savet hec’h anken,
* War ar goabr skanv n’hirvoudo ken,
* Na biken n’hi gwelin, biken...
* Ha didruez on ’ta, Siwaz !
* Ma finijen-me ve re waz :…
* D’ez-hi me dougo ’nn ivin glaz,
* P’em galvo Doue ma-unon ;
* Ha d’hi zro treuzo ma c’halon
* Gand hi spernen ; ra treuzo don !
* Ha war-he-lerc’h m’ine poaniet,
* Holl daouïg ouz skeud ar stered
* Gand ar c’houmoul afomp bepred.
# Bale Even

| ◄ Al Luskaden | Bale Even | Tadik kos ar brabanser ► |
Hor merc’hedigou keis gwallet ; Hor bugaligou paour lazet ; Gwa deoc’h, mac’herien villiget !
Pulluc’het deomp hon ilizou ; Devet, peurlaeret hor madou ; Prim d’hor goarek, d’hon goafiou.
Deskomp, hirio, d’ar baianed Penaos e stourm ar Vretoned Kris a galon, a benn kaled.
Deomp oll eta, deomp a strollad : Maro ’vit ar vro maro mad ; Eurus ’neb a jomo ’r stourmad !
Deomp, deomp oll, deomp a deomp laouen, Kaër eo maro eur guir gristen A varv ’vit harpa e greden.
Deomp, en em gannomp a zrevi, Hi wask hor Breis, Breizis omp nhi, Breizad pe ’varv pe ’rank trec’hi.
# Barados dudius !

Oberennoù damheñvel pe handelvoù all zo ivez, gwelout Baradoz dudius.
| ◄ Jezus pegen braz e | Barados dudius ! | Doue zo a viskoaz (Katekis dre gân) ► |
Diskan. Barados dudius ! Bro ar zent eo ma bro ! Ah ! pegen evurus E vin-me bepret eno !
1. Euz ar bed ankenius Pegouls ec’h in d’an Envou ? Pel ouzoc’h, ma Jezus, N’euz nemet poan ha daerou !
2. O pegen glac’harus Eo bevan bars ar pec’het ; Pegouls, o ma Jezus, Evezin-me divec’het ?
3. Noz ha de, ma Jezus, E lavaran o vouelan : Pegouls, o bed tromplus, E tei ma heur divezan ?
4. Skuiz ha melkoniet En draouien-man a zaerou, Ma Jezus, me ho ped D’am digemer en Envou.
5. En Envou, ma Jezuz, Me a hello lavaret : An daerou hirvoudus, Ar boan a zo tremenet.
6. O peoc’h, o joaüstet, Ma Jezus, ha ma Doue, Na pebes eürustet, Epad an eternite !
7. Neuze, o ma Jezus, Me a gano de ha noz : « Gloar d’ac’h, Tad truezus, « Ha da Vari mil benoz !
8.« Elet euz an Envou, « Oh! me a zo evurus « O klevet ho mouejou « Hag ho kan meulodius! »
9. Pel ouzin an daerou ! Bezet, ma ine, joaüs, Hep dale en Envou Me a welo ma Jezus !
# Bara nevez

| ◄ Peurzorn | Bara nevez | An arc’h koz ► |
* Merc’h ha paotrig, dorn-ouz-dorn,
* A yae war-zu an ti-forn
* Da glask ar guchenn vara
* Aozet gant an ed kenta.
* War o hent da zont d’ar gêr
* ’N eur ruza o bouteier
* Ec’h azezjont ’tal eur groaz
* O leuskel o zreid en noaz.
* Ken mat ’oa c’houez ar guchenn,
* Hec’h afedenn ken melen
* Ma c’hoanteas d’ê tanva
* Heb dale ar pez bara.
* Kalonek e voe boulc’het
* Heman gant ar bizïed
* Pa weljont o tont o mamm
* Goustad en eur ober stamm.
* Ar verc’h a bedas he breur
* Da ziskleria war an eur
* Penaos en devoa bet naon,…
* Rak rebechou he doa aon.
* Ar vamm ne laras netra
* Diwar-benn stumm ar bara ;
* Gant ar mall ’doa d’her blazat,
* ’Kemeras eur genaouad.
* D’ar vugale dizoaniet
* Peb a damm a voe rôet.
* M’ho pije gwel’t o sellou
* Pa lakejont o boutou,
* Ec’h anzavfec’h ganin-me
* Ar gomz a lennoc’h fete :
* N’eus ket c’houekoc’h levenez
* ’Get dibri bara nevez !
# Baradoz dudius

Oberennoù damheñvel pe handelvoù all zo ivez, gwelout Barados dudius !.
| ◄ Jezuz pegen bras ’vez | Baradoz dudius | Karomp Doue da genta ► |
Baradoz dudius ! Bro ar sent eo ma bro. A ! Pegen eürus E vin me bepred eno !
O pegen glac’harus Beva e stad a bec’hed. Pegoulz O ma Jezuz E vezin ’ta divec’hed ?
Noz ha deiz, ma Jezuz, E lavaran ’n eur ouel : Pegoulz, bed touellus, E teuy ma eur diweza ?
Skuiz ha melkoniet, En draonienn-man a zaerou, Ma Jezuz, me ho ped D’am degemer en Nenvou.
En Nenvou, ma Jezuz, Neuze e vo lavaret : An daerou hirvoudus Ar boan a zo tremenet.
O peuc’h, O joaüsted ! O ma Jezuz, ma Salver, Na pebez eürusted, Eno ’pad an holl amzer.
Neuze, O ma Jezuz, Me a gano deiz ha noz, Gloar d’eoc’h, Tad truezus Ha da Vari mil bennoz !
Aelez eus an Nenvou, O ! me a zo eürus O klevout ho moueziou Hag ho kan meuleudius !
* Peurstanket ma daerou,
* Bezit, ma ene, joaüs !
* Hepdale en Nenvou
* Me a welo ma Jezuz !
# Abat Plounevez

Oberennoù damheñvel pe handelvoù all zo ivez, gwelout Abad Plounevez.
| ◄ Groeg person Duault | Abat Plounevez | Person Clèrin ► |
Eun abat ’zo en Plounevez
A zo dallet gant ar chassè.
Six bonnes aventures, ma moitié,
 Six bonnes aventures.
Nac hennès a zao mintinn mad,
Da vont da chasseal d’ar c’hoad.
Nac er c’hoad pa ’z eo antreet,
Eur c’had penn-gwenn ’n eus remerket ;
Eur c’had penn-gwenn ’n eus remerket,
Fanchonic coant hen eus gwelet ;
Fanchonic coant hen eus gwelet,
Ha digant-hi hen eus goullet :
— Fanchonic, d’in-me leverit,
Pelec’h oc’h bet, pelec’h ec’h it ?
— ’Cass va zaout d’ar parc me ’zo bet,
Ha d’ar gêr me ’zo dizroët.
— Leverit d’in-me, Fanchonic,
Petra lavar ho calonic ?
’Vit va c’halon na lâr netra,
Hac ho hini a lâr petra ?
— Ma c’halonic a lavar d’in
Na carout mad neb e blij d’in ;
Dezirout vad da beb unan,
Hac ar gwella d’in va hunan.
Fanchonic, d’in-me leveret,
C’hui rofe eur poc d’eur belec ?
— Oh ! ia, na pa ve daou a ve,
Pa ’z omp gwelet gant ar c’hure.
Pa oa ann abat o poked,
E oa ar c’hure o sellet.
Nac ar c’hure a c’houlenne
Digant ann abat, en de-se :
— Pa ’z eo er chasse ez oc’h bet,
Pelec’h man ar c’had ’p eus tapet ?
E-tre va zog hac ann douar, Am eus bet tapet diou glujar.
Ne pa am eus va zog savet,
Ann diou glujar ’zo achappet.
Ann otro cure lavare,
Er gador sermon pa bignè :
— Tado ha mammo, me ho ped, Ha c’hui mestro ha mestrezed,
Cassit ho pôtred da vessan,
Dalc’hit ho merc’hed da nean,
Dalc’hit ho merc’hed da nean,
Chasseourien ’zo er vro-man ;
Chasseourien ’zo er vro-man,
A dap glujuri, hep tennan ;
A dap glujuri, hep tennan,
A dap ar c’had hep hi lac’han.
Charlès Mallegol. — Montroulez.
# Abad Plounevez

Oberennoù damheñvel pe handelvoù all zo ivez, gwelout Abat Plounevez.
| ◄ Kemenenez Lannuon | Abad Plounevez | Roulomp hon Yaouankiz ► |
* Na person Prat er bla newe,
* Na person Prat er bla newe,
* Zave mintin ha d’ar chase,
* O lon la ! Tra la la la la la la !
TRADUCTION. — Le recteur de Prat, l’année nouvelle (bis) — Se levait matin, et à la chasse ! — O lon la, etc.
Texte communiqué par M. Anatole le Braz. Air recueilli à Port-Blanc.
N. B. — Cette chanson offre, avec de légères variantes. un développement identique à celui de la version des Soniou. La mélodie peut s’adapter à cette dernière.
# Abars-Comzout

| ◄ D’an Tieien parrez Roslohen ha da ré tro ar Faou | Abars-Comzout | Quenta Pennad. — Deus a guement seurt douar  ► |
An ol en deus poan ô guellet al labour pé ar gonnidegués an douar chom eb guellad, er breiz-izel, dindan ar c’hizou côs. Losquer a reer éves ar gonnidegues, da dud disquiant ha paour ; ar ré-mâ, dilézet, eb beza enchet nac aliet, heuliont, abaoé ar c’hantvédou, ar c’hizou quenta roëd gât hô zadou côz deus an eil rum dud déguilé.
Couscoudé, en amzériou divezad mâ, ar c’houernérien zo deut da c’houzout talloudeguez ar gonnideguès, ac an dud gouiec, péré ho deus disprizet ivez, zo deut bremâ enclasq er guellad, dre hô squiant ac hô gouiegues.
Meur a leôr da zisqui ar c’hizou labour mad da guellad ar vro, a zo bet gred bremâ, dré dud a squiant ac a studi ; ha ned eoquet ebquen de scrijou é anavézont ar gonnideguès, mes en eun doaré gouiec, dré guellet ha dré lacat laboura hô-unan. Ar goassa zo, ar bretonnet nint quet crê aoualc’h en hô c’hallec evit caout el léouriou-zont, ar c’hélennou talvoudus a zo merquet eno.
Evit squigna ar c’hizou labour nevé, mad da veza diguéméret er vro, ac euliet a-vremâ é tro ar Faou, é meus c’hoanteed ta ober, evit hor gonnidéien, eul léoric var gonnidegués an douar ken ber ha ker leun a alfen. Credet em eus, evit discoueza eassoc’h dan dud eus a béré a zel ar c’hentellou-mâ, d’hô lacat é brezonnec a é gallec quenver a quenver ; bez eo eun doaré, a hendal, da squigna muioc’h-mui ar c’hallec ha d’essaat da ré var-meaz é zisqui.
# An ilis universel

| ◄ Krist hor Redimer | An ilis universel | Madelez Jesus ► |
"Hollaïka"
* 2.
* Euz promesaou da gomzou
* Aotrou Jesus, c’heuz memoar.
* Ha da Spered hon c’honsolo
* Ken ez afomp ni er gloar.
* Hon mir holl en da skerijen,
* Pleg, kundu hor c’halonou
* Ha ra n’em laoueno ’r beden
* Da Iliz gant he Aotrou.
* 3.
* Ra vo heulliet an Aviel,
* Dre holl bevar c’horn ar bed,
* En pep bro hag a vouez huel,
* Ra vo Jesus-Krist meulet.
* Ra deui an den gwe, ar paien
* da gemer lezenn ar groaz
* Ha da ober eur bobl kristen
* D’an nep ’vidomp a varvas.
# An iliz digor

Eur c’hemener eus Kinoualc’h e Berien a veze o wriat a-hed an deiz. Pa zeue d’ar gêr, e c’houlenne e vugale digantan avalou ha per, a-wechou frouez all, hervez koulz ar bloaz.
Eun devez e tistrôas e c’hodellou goullo. — « Avalou tad ! Avalou tad ! » a grias ar vugale. — « Roït peoc’h bugaligou ! Me a ya da laerez eur zac’had evidoc’h da vourc’h ar Fouilhez… ».
Pa ’n em gavas er vourc’h, e welas eno kiger e vro. — « O ! kemener, da belec’h ez ez ’ta ken diwezat ? » — « Da laerez avalou evit va bugale. Ha te, kiger ? » — « P’eo gwir ez teus lavaret d’in ar wirionez, me a vo distag ivez ganez. Bet oun, er beure-man o klask prena eul leue bihan, met n’eo ket bet rôet d’in, ha breman e renkan e laerez. Va ostizien a fell d’ezo kaout kig… ».
« Mat, a lavaras ar c’hemener ! Mar karez, e tistroïmp a-gevret. An hini en do graet e dro da genta a c’hortozo egile dindan porched an iliz ». — « N’oufen tra gwelloc’h », a respontas ar c’higer.
Ar c’hemener a reas buan e dro. Da c’hortoz e genvrôad, ec’h azezas er porched hag en em lakeas da zibri avalou. Kaer en doa gortoz, ne wele ket ar c’higer. Heman, p’en doa laeret e leue, a oa aet war-eeun d’ar gêr. koment a drouz a rae e loen o vlejal !
Koulskoude, ar c’hemener a gendalc’he da zibri avalou.
E-keit-se, ar zakrist a nozvezie er presbital. A-barz ma’z eas d’ar gêr, e c’houlennas outan ar person ha n’en doa ket alc’houeziet dor an iliz. — « N’em eus ket, a lavaras ar zakrist, met he serri a rin en eur vont da gousket ».
P’en em gavas e-tal ar porched, e klevas chaokat, hag e kemeras aon. Setu hen distro d’ar presbital. — « Petra ’zo ’ta, a reas ar person ? » — « Aon ! Unan bennak en em zalc’h dindan ar porched ».
Ar person a bedas ar c’hure da vont da welet gant ar zakrist.
« Angn ! Angn ! » Setu ar pez a glevjont. Hag int war o c’hiz, spontet, d’ar presbital. — « Breman, michans, ez eo alc’houeziet an nor ? » — « N’eo ket, a respontas ar c’hure, rag va-unan em eus klevet trouz, ha peseurt trouz ! » « Angn ! Angn ! » « Evidoun, ne greden ket tostaat ouz an iliz ! » — « Jezuz ! neuze an iliz a chomo digor ! Panevet ez oun-me kamm, ez oan aet d’he zerri ». Ar c’hure a lavaras neuze d’ar zakrist : « Douget an aotrou person war ho kein ». Ha kerkent an daou-man a yeas war-zu an iliz.
An hevelep trouz a glevjont. — « Va Doue ! a lavaras ar zakrist ». — « Kerz atao ! a urzias ar person ». Pa dostajont, e krias ar c'hemener : « Setu ar c’higer hag e leue !… ». Hag e reas d’ar person eur pinsadenn ker kriz en e reor ma hopas : « An diaoul ! an diaoul ! Harz an diaoul ! » Ar paour kaez sakrist hag e zamm a redas en-dro d’ar presbital.
Abaoe, dor an iliz a chom dibrenn e-pad an noz.
             (Kontet gant J.-L. Camm, 82 vloaz, eus Kerberou, er Fouilhez, ha lakaet dre skrid gant Ivonig Picard.)
# An hini a garan

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* An hini a garan gant Fañch an Uhel ;
* Ann hini a garann (1867) hag Ann hini a garan (follenn) (~1870) gant Yann-Vari ar Skourr
# An hini varwas gant ar c’hoant dimi (Duhamel)

Oberennoù damheñvel pe handelvoù all zo ivez, gwelout An hini varwas gant ar c’hoant dimi.
| ◄ Marc’harit Koant | An hini varwas gant ar c’hoant dimi | Gwreg ar c’hivijer ► |
* Ar plac’h a zavas beure mad,
* Ewit lakat he c’hoef erfad.
* Tra la la, la la la ra la, la lamp,
* Tra la la, la la la ra la !
TRADUCTION. — La fille se leva de bon matin, — Pour bien mettre sa coiffe. — Tra la la, etc.
Chanté par M. Lajat, d’après Marguerite Philippe, de Pluzunet.
Chanté par Maryvonne le Flem, Port-Blanc.
* Eur plac’h yaouank deus a Wengamp,
* Deri dra la la ridirideno !
* A zo maro e-kreiz hi c’hoant,
* Deri dra la la, Lalaridirida,
* Deri dra la laridirideno !
TRADUCTION. — Une jeune fllle de Guingamp, — Deri dra la laridiri daine ! — Est morte au milieu de son désir, — Deri dra, etc.
Noté par le Colonel Bourgeois. Communiqué par M. F. Vallée.
* Eur plac’h yaouank a lare
* D’hi mammig paour, eun de :
* « Me n’em eus ket plijadur,
* Nag en noz, nag en de
* Nag en noz, nag en de,
* Me n’em eus plijadur,
* E rag aon da vervel hep kavet paradur. »
TRADUCTION. — Une jeune fille disait à sa pauvre mère, un jour : — « Je n’ai de plaisir ni la nuit ni le jour. — Ni la nuit, ni le jour je n’ai de plaisir. — De peur de mourir sans avoir eu d’époux. »
Idem.
* Chilaouet holl, ha chilaouet,
* La verduron dondeno !
* Chilaouet holl, ha chilaouet,
* La verduron dondeno !
* Eur zon a zo neve savet,
* La verduron dindon,
* La verduron dondeno !
TRADUCTION. — Ecoutez tous, et écoutez — La verduron dondaine ! (bis) — Une chanson nouvellement levée, — La verduron, etc.
Communiqué par M. F. Vallée.
# An hini a garan (An Uhel)

Oberennoù damheñvel pe handelvoù all zo ivez, gwelout An hini a garan.
| ◄ Gouspero ar raned | An hini a garan | Coat an Noz ha Coat an De ► |
Ann hini a garan ’zo caër, evel al loar, En noz, pa sclêrijen bugale ann douar;
 Ann hini a garan, en palès an Drindet, A vo bépred ganin caret, caret, caret !...
 Ann hini a garan ’zo ’vel eur stereden, ’Bars en nef ma buhe lugerno da viken !
Catherine Renaud. — Pleyben.
# An hini oa aet da welet e vestrez d’an ifern

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ann hini oa et da welet he vestrez d’ann ifern, gant Fañch an Uhel ;
* An hini oa et da welet e vestrez d’an Ifern, gant Maurice Duhamel
# An hini oa et da welet e vestrez d’an Ifern

Oberennoù damheñvel pe handelvoù all zo ivez, gwelout An hini oa aet da welet e vestrez d’an ifern.
| ◄ Janed ar Wern | An hini oa et da welet e vestrez d’an Ifern | Janedig ar Zorserez ► |
* Sklerijen eus an nenv breman a c’houlennan,
* Eus ar Werc’hez Vari, ’Wit gallout esplikan
* Eun exempl pitoiabl, etouez an dud yaouank,
* Da gement ’zo er bed eur mezelour patant.
TRADUCTION. — J’implore maintenant la lumière du ciel — [Et l’assistance] de la Vierge Marie, pour pouvoir exposer — Un exemple digne de pitié, parmi les jeunes gens, — Un miroir patent pour tous ceux qui sont dans ce monde.
Noté par le Colonel Bourgeois. Communiqué par M. Vallée.
* Pa oan e Pariz e studi,
* E oe digaset lizer d’in...
* Tra la la la la la la la la la la,
* Tra la la ri lon leno !
TRADUCTION. — Lorsque j’étudiais à Paris — On m’envoya une lettre... — Tra la la, etc.
Idem.
* Na ma plich ganac’h e chilaoufet hag e klewfet kanan
* Eur chanson divertisant kompozet er bloa-man.
* Zo gret da daou den yaouank en emgare parfet
* Aboue o bugaleaj ’c’hint ’n em darempredet.
TRADUCTION. — S’il vous plaît, vous écouterez et vous entendrez chanter — Une chanson divertissante composée cette année. — Elle est faite à deux jeunes gens qui s’aimaient parfaitement ; — Depuis leur enfance ils se sont fréquentés.
Chanté par Maryvonne Nicol, Plouguiel.
* Sklerijen eus an nenv breman a c’houlennan,
* Eus ar Werc’hez Vari, ’Wit gallout esplikan
* Eun exempl pitoiabl, etouez an dud yaouank,
* Da gement ’zo er bed eur mezelour patant.
Chanté par Menguy et Léon, Carhaix.
# An hini varwas gant ar c’hoant dimi

Oberennoù damheñvel pe handelvoù all zo ivez, gwelout An hini varwas gant ar c’hoant dimi (Duhamel).
| ◄ Marc’harit coant | An hini varwas gant ar c’hoant dimi | Aliettic Ar Palefre ► |
Ar plac’h a zavas beure mad, Ewit lacâd he c’hoeff er fad.
 He mamm a lavare d’ezhi : — « O Doue! braoa plac’h oc’h-c’hui !
 — « Petra dâl d’in-me beza coant, « Pa na allan caout ma c’hoant?
 — « Tawet, ma merc’h, na oelet ket, « Bars eur blâ, c’hui vô dimezet !
— « Eur blâ zo hir da scuill daëro ! « A-benn eur blâ, me vô maro.
 « A-benn eur blâ, me vô maro ; « Dimei neuze neb a garo !..,
 Pa vin maro hac interret, « Laket ma be ’n creiz ar verred ;
 « Laket ma be ’n creiz ar verred, « Ha warnezhan pewar bouquet !
 « Laket warnhan peder rozenn : « Diou a vô du, diou a vô gwenn.
 « Diou a vô du, diou a vô gwenn, « Wit ma vô canvo en pep penn ;
 « Diou a vô rû, diou a vô glaz, « Wit ma vô canvo en pep plas.
 « Ar c’hloer iaouanc, pa dremenfont, « Peb a bater a lavarfont ;
 « Peb a bater, peb a ave, « Wit ar plac’hic a vô aze ! »
 Ar c’hloaregic a lavare, Dre ar verred pa dremene :
 — « Setu aze he eur plac’h coant « A zo marwet gant keûn d’he c’hoant ;
 « Gant keûn da eur c’hloarec iaouanc, « Deuz a goste ’r gêr a Wengamp ! »
 Ar plac’h iaouanc a lavare Diwar bordic he be newe :
 « Cloarec iaouanc, it en hoc’h hent, « Me a zo breman evel kent !
 « Cloarec iaouanc, it en ho tro, « Ha lest en peoc’h ’r re zo maro.
Mac’harit Fulup.
# An ine alteret

| ◄ Madelez Jesus | An ine alteret | Bro an envou ► |
"Tour an Arvor"
* 2.
* Dirag ar skeud euz da groaz beniget
* Eo kouezet ma holl bec’hejou,
* Nemert fallagriez ne m’euz kavet,
* Er pez, gwech all, c’halven madou.
* 3.
* Goude da c’hrasou e c’huanadan
* Em c’haloun ra zeufont eta!
* Neuze zentus euz lezen ma Doue
* Me zeuio d’hen karout ive.
* 4.
* Jesus Krist! te c’hell ober pep tra
* Dreizoud eo an dezert bleuniet,
* Da zorn a ra d’ar roz dont da vleunia
* War ar bodou kazi sec’het.
# Ar paour quèz Lazar, 1913

Oberennoù damheñvel pe handelvoù all zo ivez, gwelout Ar paour kaezh Lazar.
| ◄ Guerz var maro an targaz Grigri | Ar paour quèz Lazar | An amzer guech all ac an amzer breman  ► |
1
Var ma fé camaradet
Terrupl e c’hon bet stropet,
Credi a ren en tol-ma
E rancqchen lipat ma loa.
Trou là là… trou là là…
2
An ancqo, louzen ep fri,
Vit tach dam stleja ganthi
En bro téval ar gohet
Terrub he deus c’hoariet.
3
Na vel quent, deus he c’hriffo
Meus chasset va relego ;
Mœs pel a vo ingravet
Var ma bisach he c’hachet.
4
Ma diou chot a zo melen
Evel eur gos anduillen,
Ma lagat anter varo
Treut on vel eur c’hant tacho.
5
Ma choucq a zo daoubleguet,
Ma fri neus eun troatad hed,
Teuët moust eo ma c’hof car
Bransiguellat ra ma diou c’har.
6
En guis deur c’hos pautr seyet
Var eun tamic baz harpet,
Er parcou en em stlejan
Vel ar c’hicher da heolian.
7
Red eo bet din crenn quitaat
Quement sort a gaven mad,
Ar pez so goassoc’h ouspen,
Carout pez a gasçaën.
8
A viscoaz e meus caret
Starda costou ar merc’het,
Nemert ma flünzec brema
Na meus quén hurz da starda.
9
Guech all eur banac’h guin mad
A zederre ma lagad
Brema zan pa mé zec’het
Da drinqua gant ar pesquet.
10
Carout a ren ar bèvin,
Al loue, ar maout, ar poncin,
Mœs brema vel eur paour quès
Ne zebran mert yod a lès.
11
Moguet va c’horn a lamme
An oll sourci diganne ;
Mœs adieu ma yalc’h bordet,
Ma c’horn quer brao culotet.
12
Bars em c’halon a garien
Mont d’ober eun aubaden,
Mœs ar vech-ma hep soner
E meus bet grèt eun danç caër.
13
Plijout a rae din redec
Daoulampat gant ma c’hazec,
Brema vel eur velveden
E chouçsan bars va c’hroguen.
14
Carout a ren mintin mad
Er mene redec ar c’had
Brema ne ran quen chaçse
Mert d’ar c’hoënn deus va guele.
15
Erfin ma meus em amzer
Gret avechou tolio caër
Me a gao d’in o fèan
Queric avoalc’h ar vech man.
16
Mamou ta ma fardonnet
Ma meus bet guech all lèret
Do merc’het coant fors pocqo,
Pa vin yac’h me o rento.